Felvidék.ma

Miskolc 200- Drámapályázati felhívás
2021-02-25 - 2021-12-31
A Miskolci Nemzeti Színház a bicentenárium alkalmából drámapályázatot hirdet, melynek első díjjal kitüntetett darabját 2023. augusztus 24-én kívánja bemutatni.
A színház vezetése műfaji és tematikus megkötés nélkül, belföldről és a határon túlról várja mindazokat az eredeti, magyar nyelvű, prózai vagy zenés színpadi műveket, amelyek még nem jelentek meg nyomtatásban vagy valamely digitális platformon, amelyet nem mutattak be színpadon, nem nyert díjat korábbi drámapályázatokon és előadási vagy közlési jogával más intézmény nem rendelkezik.
A zsűri – amelyet a Miskolci Nemzeti Színház művészeti tanácsának tagjai (Béres Attila, Keszég László, Rusznyák Gábor, Szabó Máté, Szőcs Artur rendezők) és a színház dramaturgja (Lőrinczy Attila) alkotnak – egy 10.000 eurós fődíjat ítél oda.
A pályázatok beadási határideje: 2021. december 31.
A pályázat benyújtásának módja: elektronikusan a titkarsag@mnsz.hu e-mail címen.
Eredményhirdetés: 2022. március 1.
További részletek ITT találhatóak.

Aranybulla-díj: irodalmi pályázat
2021-06-15 - 2022-01-22
Az Aranybulla kikiáltásának 800. évfordulójára a Vörösmarty Társaság irodalmi pályázatot hirdet. A magyarság történelmének egyik legjelentősebb eseményéhez, annak emlékezetéhez kapcsolódó alkotásokat várnak a szervezők. Pályázni lehet vers, széppróza, esszé, tanulmány, illetve színpadi mű kategóriában.

A szervezők a magyarság történelmének egyik legjelentősebb eseményéhez, annak emlékezetéhez kapcsolódó alkotásokat várják jövő év januárjáig. Pályázni lehet vers, széppróza, esszé, tanulmány, illetve színpadi mű kategóriában. Az Aranybulla-díj átadására és a kategóriákban kiemelt alkotások elismerésére a jubileumi évben, a Székesfehérvári Királyi Napok keretében kerül majd sor.
A pályázatok beküldési határideje: 2022. január 22., A magyar kultúra napja.
Az elkészült alkotásokat a hagyományos postai úton a Vörösmarty Társaság címére várják (8000 Székesfehérvár, Kossuth Lajos utca 14.), vagy elektronikus úton a vorosmarty.tarsasag@gmail.com e-mail címre.

Dráma 21 – drámapályázat
2021-06-19 - 2021-09-30
A Dialóg nonprofit szervezet2021-ben újra drámapályázatot hirdet szlovákiai magyar szerzők részére ezúttal két kategóriában. A kategóriákat a mű célcsoportja szerint határoztuk meg, tehát a felnőtt közönség számára készülő színművek mellett szeretnénk, ha agyermek és ifjúsági színművek is teret kaphatnának. A drámák témája és műfaja kötetlen.
Pályázni nyomtatásban és interneten még meg nem jelent, színpadon még be ne mutatott művel, illetve olyan drámai szöveggel lehet, mely nem nyert díjat korábbi drámapályázatokon, s a szerző rendelkezik a dráma felhasználás jogával.
Beadási határidő: 2021. szeptember 30.
Eredményhirdetés: 2021. december.
A szakmai zsűri mindkét kategóriában a legjobb 3 pályaművet jutalmazza, fenntartva magának azt a jogot, hogy a díjakat színvonal hiányában visszatartja, vagy az előző pályázathoz hasonlóan megosztott díjakat ad ki.

díj: 1500 euró
díj: 1000 euró
díj: 700 euró

A drámapályázat jeligés.A pályaműveket két nyomtatott példányban, zárt borítékban mellékelve a szerző személyi adatait és elérhetőségeit, az alábbi címre kérjük eljuttatni: Komáromi Jókai Színház, Petőfi utca 1. Komárno, 945 01, a borítékon kérjük, tüntessék fel: Dráma 21.
További információk a dialog.office1@gmail.com e-mail címen. A drámapályázat koprodukciós partnere a Komáromi Jókai Színház, a kassai Thália Színház, valamint a komáromi Egresssy Béni Városi Művelődési Központ. A „Dráma 21” támogatója a Kisebbségi Kulturális Alap.

Janiga József „Szülőföldtől a választott otthonig”
2021-08-07 11:00 - 2021-09-30 17:00 (Europe/Bratislava)
Meghívó
A Szövetség a Közös Célokért
tisztelettel meghívja az érdeklődőket
Janiga József „Szülőföldtől a választott otthonig”
című emlékkiállításra
Megnyitó:
Hideghéthy Andrea és Gubík László
Kurátor:
Méry Beáta
Időpont: 2021. augusztus 7. 11 óra
Helyszín: Martosi Rendezvényliget, Martos 14.
A kiállítás 2021. szeptember 30-ig tekinthető meg.

54. Irinyi János Országos Középiskolai Kémiaverseny 2021
2021-08-12 - 2021-12-10
Az Irinyi János Országos Középiskolai Kémiaverseny meghirdetése a 2021/2022-es tanévre a szlovákiai magyar középiskolák részére
A komáromi Selye János Gimnázium a Magyar Kémikusok Egyesületének Kémiatanári Szakosztálya és a Debreceni Egyetem segítségével Szlovákiában tizenhetedik alkalommal is meghirdeti a magyarországi 54. Irinyi János Országos Középiskolai Kémiaversenyt a 2021/2022-es tanévre. Az elméleti verseny anyaga az általános iskolában és a középfokú iskolákban tanult kémia, kategóriánként értelmezve. Az elméleti tudás kiterjed az alkalmazott és a környezeti kémiára, valamint a kémia történetének magyar vonatkozásaira. A gyakorlati versenyen a térfogatos elemzésben kell jártasságot bizonyítani.
Az első forduló iskolai írásbeliből, a második forduló (szlovákiai döntő) írásbeliből és gyakorlatból, a harmadik forduló (országos forduló Debrecenben) írásbeliből és gyakorlatból áll.
Az I. kategóriába a gimnáziumok első évfolyamának tanulói, a II. kategóriába a gimnáziumok második évfolyamának tanulói, a III. kategóriába a szakközépiskolák első és második évfolyamának diákjai tartoznak.
Az 54. Irinyi János Országos Középiskolai Kémiaverseny határidői

Az iskolák igazgatói 2021. december 10-ig jelzik a Selye János Gimnáziumnak a versenyezni kívánó tanulók létszámát, kategóriánkénti bontásban a posta@sjg.sk címen Andruskó Imre igazgató részére és on-line bejelentkeznek a www.irinyiverseny.mke.org.hu/regisztracio honlapon.

A megbízott szervező 2022. január 10-ig elkészíti a feladatlapokat.

A Selye János Gimnázium 2022. január 21-ig továbbítja a feladatlapokat az iskolákhoz.

Az iskolai forduló lebonyolítása 2022. január 27-én csütörtökön történik 13-tól 17 óráig.

Az iskola szaktanára 2022. január 31-ig visszaküldi a feladatlapokat a megbízott szervezőnek, aki kijavítja azokat, és február 12-ig összeállítja a szlovákiai fordulóba bekerült tanulók névsorát.

2022. március 8-án (kedden) 9-től 14 óráig a Selye János Gimnáziumban lezajlik a szlovákiai forduló.

2022 áprilisában zajlik az országos forduló Debrecenben a járványügyi helyzet függvényében.

A versennyel kapcsolatos további információ a www.irinyiverseny.mke.org.hu oldalon található.

Jókai-díj 2022
2021-08-26 - 2021-10-31

Magyar Ifjúsági Konferencia Egyesület ösztöndíjas programja
2021-09-03 - 2021-09-30
Egyedülálló ösztöndíjas program indul a határon túli, vállalkozni vágyó, felsőoktatásban tanulók számára a Magyar Ifjúsági Konferencia (MIK) és a Hungarian Startup University Program (HSUP) közös együttműködésében.
A MIK Start HSUP-val alkotott közös célja, hogy a határon túli és a diaszpórában élő magyar tehetségek segítséget kaphassanak vállalkozásaik indításakor, tőkével és nemzetközi kapcsolatokkal vághassanak neki az innovációnak.
A MIK Start programra itt lehet regisztrálni:
https://docs.google.com/forms/d/e/1FAIpQLSf9tS4S2gaEYia4uDr_oksISmUgmiJYZlI-0N2kfnPyEBp3tQ/viewform

A program szervezői 300 külhoni hallgató jelentkezését várják, akik az immáron 8 alkalmas élő, valamint online képzésen is részt vesznek majd.

Az év végén leadásra kerülő projekt ötletek közül szakmai zsűri válogatja ki azokat a projekteket, amelyek 2022-ben ösztöndíjas támogatásban részesülhetnek majd, így a képzés immáron két féléven keresztül támogatja a tanulni vágyókat.
A két féléves program során a diákok a MIK Start 8 alkalmas gyakorlati képzése mellett, a HSUP digitalizált tananyagján keresztül készülhetnek fel a vállalkozás indítására. A második félévben ösztöndíjban részesülő hallgatók csapatokat alkothatnak, a félév végén pedig akár befektetést is szerezhetnek neves, magyarországi befektetőktől.
A felület a regisztrációs időszak után október 1-jétől fogadja a hallgatókat, melyet a folyamatos képzés október 5-től kezdve egészít majd ki.
A programba jelentkező diákok szakmai tudásra, nemzetközi kapcsolatokra, mentorációra és folyamatos partneri lehetőségekre tehetnek szert. Jelentkezni a Magyar Ifjúsági Konferencia weboldalán lehet.

Komárom Színjátszókör 2021/22-es tanév
2021-09-06 - 2021-09-26
Laboda Róbert, a szlovákiai magyar gyermek- és diákszínjátszás egyik vezéralakja is foglalkozásra várja az érdeklődőket. A pandémia okozta helyzet és az erre fonódó témavilág szinte kimeríthetetlen. Laboda Róbert a nyári színjátszó táborban is ezt a témát járta körül. A pandémia okozta ilyen-olyan beltéri súrlódások, kényszerből megélt pillanatok jelentették az origót, amiből játékos és olykor-olykor túlontúl őszinte jelenetek születtek. Az improvizációs gyakorlatoknak egy-egy témánál hatalmas erejük volt, érezni lehetett a feszültséget, hallani lehetett a csendet, ki lehetett tapintani a megjelent mozgásos avagy párbeszédes etüdök tétjét. Érdekes volt az az empirikus tapasztalás, miszerint minden gyermek másképp élte meg a bezártságot. Azt, hogy folytatódik-e a pandémia okozta helyzet drámapedagógiai elemzése a színpadon, az tudja meg, aki a szeptember 7-én kezdődő csoportmunkának a részese lesz. Két korcsoportban várja az érdeklődőket a foglalkozásvezető: a 9-11 évesek és a 12-13 évesek korcsoportjában.
A közművelődési feladatkört felvállaló művészeti csoportok munkáját erősítik a nyári táborok, melyek szintén az Egressy Béni Városi Művelődési Központ égisze alatt valósulnak meg a vakáció során. Mind a táborokban, mind pedig a művészeti csoportokban visszajáró tagok alkotják az alapcsapatot, de érdeklődni érdemes – újaknak és újrakezdőknek egyaránt!
SZÍNJÁTSZÓKÖR GYERMEKEKNEK
csoportvezető: Laboda Róbert
első próba: 2021. 09. 07. (kedd), 15.00 és 16.00 színpad
tagsági díj: 10 € / hó
INFO: Hanusz Zoltán, művelődésszervező
TEL: +421 903 558 525
E-MAIL: hanusz.mskskomarno@gmail.com

Legyen részese Ön, vagy gyermeke is ennek az értékteremtő művészeti tevékenységnek, várjuk szeretettel az érdeklődését a csoportjainkban zajló munka iránt.

Népi Építészeti Program 2021
2021-09-06 - 2021-10-21
SZEPTEMBERBEN ÚJRA MEGJELENIK A NÉPI ÉPÍTÉSZETI PROGRAM LEGNÉPSZERŰBB ELEME: A SZAKMAI ELŐKÉSZÍTÉSRE ÉS/VAGY ÉPÜLETFELÚJÍTÁSRA IGÉNYELHETŐ TÁMOGATÁS

Immár ötödik éve nyújt lehetőséget védett népi építészeti emlékek támogatására a Magyar Kormány által létrehozott Népi Építészeti Program, mely 2019 óta a Teleki László Alapítvány lebonyolításában, a Miniszterelnökség támogatásával évi 1,5 milliárd forintos keretből működik. A Program célja, hogy vissza nem térítendő támogatást nyújtson olyan védett épületek tulajdonosainak – szervezeteknek és magánszemélyeknek –, amelyek népi építészeti értéket képviselnek.
A Népi Építészeti Program a védett népi építészeti emlékek eredeti történeti szerkezeteinek megtartó szemléletű megújulását támogatja.
A Program által támasztott kritériumokat tartalmazó dokumentumok (Tájékoztató, Útmutató, Műszaki Segédlet, Gyakran Ismételt Kérdések) a www.nepiprogram.hu oldalon, regisztrációt követően érhetők el.
Amennyiben ingatlana megfelel a Program által támasztott követelményeknek, úgy Ön jogosult támogatási kérelem benyújtására, melynek segítségével anyagi és szakmai támogatást kaphat az ingatlan felújításához szükséges szakmai előkészítő dokumentációk elkészítéséhez, illetve – szakmai előkészítő dokumentációk birtokában – az épület felújításához.
A támogatás célja:
Forrás biztosítása olyan, Magyarország területén álló népi építészeti emlékek
– veszélyelhárítását,
– állagmegóvását, valamint
– részleges vagy teljes helyreállítását
megelőző és megalapozó előkészítő dokumentációk, kutatások elkészítéséhez, valamint épületfelújítási és karbantartó tevékenységekhez, amelyek az épített örökségnek műemléki értéket képviselő, egyedi védelem alatt álló elemei. A forrás felhasználása ezen elsődleges célja mellett támogatja a területi védelem alatt álló együttesek meglévő egyedi történeti értéket hordozó (jellemzően külső, homlokzati) elemeinek értékőrző-megújító kezdeményezéseinek előkészítését is. A forráson keresztül a Megvalósító célja a hagyományos építészeti értékek megőrzése és helyreállítása a hagyományos építési technikák újraélesztésével.
Támogatás összege és mértéke:
Az odaítélhető vissza nem térítendő támogatás összege kérelmenként
– szakmai előkészítésre minimum 500 ezer – maximum 1,5 millió Ft,
– épületfelújításra minimum 500 ezer – maximum 20 millió Ft.
A támogatás mértéke természetes személyek és önkormányzatok (ideértve a nemzetiségi önkormányzatokat is) esetén a tevékenység megvalósítása során felmerülő összköltség legfeljebb 80%-a, egyéb esetben legfeljebb 50%-a.
A támogatás folyósítása – a megvalósítás ütemének megfelelően – támogatási előleg formájában egy, vagy több részletben történik.
A Támogatási Kérelem benyújtására vonatkozó információk:
A támogatási kérelmek benyújtásának lehetősége 2021. szeptember 6-án nyílik meg. A kérelmek benyújtási határideje 2021. október 21. 24:00 óra, melyet a Teleki László Alapítvány által üzemeltetett online felületen (www.nepiprogram.hu), kizárólag elektronikus formában tehet meg.
A támogatási kérelmek elbírálását a Miniszterelnökséget vezető miniszter által felkért szakmai Bíráló Bizottság végzi. A döntés meghozatalát követően a kérelmező írásban kap értesítést a döntésről.
További információ a kapcsolat@nepiprogram.hu e-mail címen kérhető.

Mária Rádió Mirjam – Rajzpályázat
2021-09-06 - 2021-11-21
A szlovákiai magyar nyelvű Mária Rádió, a MIRJAM RÁDIO rajzpályázatot hirdet a szlovákiai magyar nyelvű alapiskolák és középiskolák körében. A pályázat célja, hogy felhívja a figyelmet a keresztény, családi, és nemzeti kulturális értékekre. A pályázat részleteit az alábbiakban olvashatják:
Rajzverseny meghirdetése, kezdete: 2021.9.15.
Rajzverseny témái:

Szent József, a családapák példaképe
(Karácsonyi ünnepkör, portré, kép a szent családról, stb.)
Esterházy János keresztény magyar mártír politikus
(Portré, „önfeláldozás”, stb.)
Gróf Széchenyi István a „hídember”, a haladó technikai gondolkodás úttörője
(Portré, Széchenyi híd, Széchenyihez köthető technikai újítások, stb.)
Regnum Marianum – Mária országa
(Portré, templomok, kegyhelyek, kegyképek, tájkép, neves magyar vonatkozású épületek Szlovákiában, természet szépségei)

Kritériumok:

felső korhatár: 19 év
a rajzlap mérete minimum A4, maximum A2
egy alkotó témánként egy művet nyújthat be
egy műnek lehet több közös alkotója
A képzőművészeti technikák szabadon választhatóak (a művek elkészítése során alkalmazhatóak akár térbeli megoldások, pl. ragasztott motívumok, részletek)

Benyújtás módja:

postai úton a következő címre: Mária Rádio Mirjam o.z, Jókaiho 6., 945 01 Komárno.
személyesen: Mária Rádio Mirjam, Jókaiho 6., 945 01 Komárno.

Benyújtandó dokumentumok:

pályázati mű (alkotás), hátoldalán feltüntetve az alkotó nevével és címével
kitöltött és aláírt nevezési lap (alkotónként 1 példányban)

Benyújtási határidő:2021.11.21.
Elbírálás: 2021.11.26
Eredmények közzététele (www.mariaradio.sk + FB, élő műsor), díjazottak értesítése (2021.11.29 – 2021.12.3.)
A rajzok kiértékelését a rádió által felállított kiértékelő bizottság végzi . A rajzok témától függetlenül egy kategóriában kerülnek megítélésre. Az öt kategória: óvoda, alsó tagozat, felső tagozat, középiskola, speciális iskola. Esetleges különdíjak megítéléséről a bizottság az elbírálás folyamán dönt. A legjobb munkák felkerülnek a rádió honlapjára, valamint belekerülnek a soron következő magazinba (Januári szám). A díjazott munkák alkotói , valamint felkészítő tanáraik jutalma 1-1 rádiós ajándékcsomag, egy oklevél, valamint egy látogatás a rádió stúdiójában. A művek a komáromi Limes galériában is kiállításra kerülnek. A díjátadóra és a kiállítás megnyitására 2021. decemberében kerül sor, az aktuális járványhelyzet függvényében.
Mária Rádió Mirjam – Rajzpályázat – október-november

A Mécs László Irodalmi Társaság irodalmi pályázata
2021-09-10 - 2021-09-30
Az ORSZÁGOS MÉCS LÁSZLÓ IRODALMI TÁRSASÁG irodalmi pályázata

Pályázatunk témája
szabadon választott témájú versek alkotása

A pályázók köre:
Pályázatunkon részt vehet bárki, aki elmúlt 14 éves.

A pályázat beküldési határideje:

2021.szeptember 30.

Formai követelmények:

Pályázni versekkel lehet.
A pályaműben az itt megadott szavaknak (nem ragozott formában) szerepelnie kell:
csobbanás
fűz
Híd
hinta
sátor
viharleső
A pályázatot kizárólag word dokumentumban kérjük beküldeni emailben.
E-mail: mecslaszlotarsasag@gmail.com . A tárgyhoz szíveskedjenek odaírni: Hat van!
Egy pályázó minimum 2, maximum 4 alkotással nevezhet. A pályázat nem jeligés. A pályázó a pályázaton történő részvételével automatikusan hozzájárul, hogy műve térítésmentesen megjelenjen a kiíró valamely elektronikus, vagy nyomtatott kiadványában.
A pályázathoz kérjük megadni: a pályázó /szerző/ nevét, címét, elérhetőségét.

Nevezési díj:
nincs

Értékelés:

A szakmai zsűri : a kiíró által felkért magánszemélyek
A beérkezett pályaművekből e-antológiát állítunk össze , amelyet a www.mek.oszk.hu oldalon publikálunk.

Díjazás:

Eredményhirdetés:
a végeredményt a weboldalunkon közöljük, legkésőbb 2021.október 10-ig.
I. helyezett : Elismerő Oklevél + 6 000 Ft. értékű ajándékutalvány
II. és III. helyezett : Elismerő Oklevél + 3000 Ft értékű ajándékutalvány
A kiíró ettől eltérő díjakat is megállapíthat pluszban, továbbá Különdíjat is adományozhat. Szponzorációt, tárgyjutalom-felajánlást szeretettel és szívesen fogadunk!

Országos Mécs László Irodalmi Társaság
www.omlit.hu

Egyházi Támogatások – Felhívás 2022
2021-09-10 - 2021-10-07
Megjelent a 2022. évi egyházi közösségi célú programok támogatási felhívása
A Miniszterelnökség Egyházi és Nemzetiségi Kapcsolatokért Felelős Államtitkárságának célja jelen Felhívás közzétételével az, hogy felmérje azon támogatási igényeket, amelyek a 2022. költségvetési év során az egyházi jogi személyek közösségi célú programjainak megvalósításához szükségesek.
Egy kérelmező összesen egy támogatási igényt nyújthat be jelen felhívás keretében.
A támogatások nagy segítséget jelentenek a hazai és határon túli magyar ajkú egyházi jogi személyek, járvány sújtotta időszakot követő közösségépítő tevékenységéhez.
A támogatási kérelem elektronikus benyújtásának határideje: 2021. október 7., 16 óra
Támogathatóak egyházi táborok, hitéleti, közösségépítő illetve közösségi nevelést (ifjúság nevelést, a család megtartó erejét és teremtésvédelmet) szolgáló egyházi rendezvények, programok szervezése, lebonyolítása, a határon túli és ott a magyarság megmaradását szolgáló egyházi közösségek programjai (hitéleti, kulturális, közösségi nevelési és közösségépítő tevékenységek), valamint a Magyarország határain belül és a Kárpát-medencében megszervezett zarándoklatok, amennyiben a járványügyi helyzet lehetővé teszi.
A támogatási igényeket a Nemzetpolitikai Informatikai Rendszerben (NIR) lehet benyújtani, amely regisztrációt követően elérhető a Bethlen Gábor Alapkezelő Zrt. weboldaláról.
A felhívás teljes szövege letölthető:
EKCP-KP-1-2022 felhívás egyházi közösségi célú programok támogatására (pdf)

Pogány Erzsébet-díj 2021
2021-09-10 - 2021-10-10
A Szövetség a Közös Célokért Pogány Erzsébetnek, a társulás néhai igazgatójának állít emléket a Pogány Erzsébet-díj adományozásával.
A Szövetség a Közös Célokért társulás által megalakított héttagú kuratórium az idei évben első alkalommal keresi a Pogány Erzsébet-díjra legérdemesebb embert. A kuratórium tagjai: Fekete Irén elnök, Hideghéthy Andrea titkár, valamint Pogány Tibor, Csémi Szilárd, Mézes Rudolf, Bárdos Gyula és Ladányi Lajos.

A díjra olyan személyeket lehet javasolni, akik legalább tíz éve részt vesznek a civil életben, akik a közösségépítésben és szervezésben példamutató, fáradhatatlan tevékenységet folytatnak vagy folytattak, és munkásságuk a Felvidékhez kapcsolódik.

Jelölést kizárólag az arra szolgáló űrlapon a SZAKC tagszervezetein keresztül lehet megtenni 2021. szeptember 10. és 2021. október 10. között. Amennyiben magánszemély tesz javaslatot a jelölésre, jelölését legalább egy SZAKC tagszervezetnek is támogatnia kell.
Érdeklődés esetén további információ a pozsony@szakc.sk e-mail címen kérhető. Tagszervezeteink listája a SZAKC honlapján www.szakc.sk is megtalálható.

Arany Opus Díj 2021
2021-09-10 - 2021-10-15
A Szlovákiai Magyar Írók Társasága Arany Opus Díj címmel szépirodalmi pályázatot hirdet szlovákiai magyar (állandó szlovákiai lakhellyel rendelkező) szerzők számára.
A pályázatra benyújtható minden olyan magyar nyelven írt széppróza vagy vers (max. 15 flekk), amely nyomtatásban még nem jelent meg, s amelynek közlési jogával a szerző rendelkezik. Egy szerző csak egy művel vehet részt a pályázaton. Tematikai megkötés nincs. A pályamunkát postai küldeményként, minden oldalán jeligével ellátva, három nyomtatott példányban és digitális formában is kérjük benyújtani. A pályaműhöz külön, zárt borítékban csatolandó szerzőjének neve, e-mail címe, telefonszáma és lakcíme. Ezen a borítékon legyen feltüntetve a pályázó jeligéje is. A külső borítékra pedig kérjük ráírni: Arany Opus Díj.
Levélcím: Spoločnosť maďarských spisovateľov na Slovensku, Galantská cesta 658/2F, 929 01 Dunajská Streda (információ – telefon: 0911239479, e-mail: szmit@szmit.sk)
A pályázatok beérkezési határideje: 2021. október 15.
Pályadíj mindkét kategóriában: 300 euró, valamint Csóka Ferenc író, képzőművész olajfestményei.
A pályázatra benyújtott szépirodalmi alkotásokat neves irodalmárokból álló zsűri bírálja el. A zsűri tagjai: Z. Németh István Talamon-díjas író, költő, Jancsó Péter prózaíró, főszerkesztő, Kövesdi Károly költő, szerkesztő. A díjnyertes művek első felhasználási joga a Szlovákiai Magyar Írók Társaságát illeti meg, és az Opus 2021/1-es számban jelennek meg.
Az ünnepélyes díjátadásra 2021. november 19-én kerül sor Dunaszerdahelyen, a XIV. Őszi Írófesztivál keretében megrendezett műsoros esten, ahol a nyertes pályaművek színművész tolmácsolásában hangzanak el.
A nem díjazott szövegeket a pályázat kiírója nem őrzi meg és nem küldi vissza.

Október 23-i utazási pályázat rendhagyó történelemórák keretében itthoni és külhoni középiskolásoknak
2021-09-15 - 2021-09-30
A Rákóczi Szövetség az október 23-i nemzeti ünnephez kapcsolódóan diákutaztatási pályázatot hirdet magyarországi és külhoni középiskolai osztályközösségeknek.
A pályázat célja és feltétele, hogy az utazás során egy rendhagyó történelemóra keretében fel kell keresni egy olyan emlékhelyet, amely szorosan kapcsolódik a 20. századi magyar történelemhez, kiemelten az 1956-os forradalom és szabadságharchoz.
A pályázat lehetővé teszi a határon túli kirándulásokat is, ha azok megszervezhetők. A pályázaton 300 000 forint keretösszegű utazási támogatás nyerhető el.
A pályázat a Rákóczi Szövetség honlapján 2021. szeptember 30-ig nyújtható be. A kérelmeket a Szövetség hetente elbírálja annak érdekében, hogy minél hatékonyabban megszervezhető és lebonyolítható legyen a kirándulás.
Az elektronikus pályázat honlapunkon az alábbi hivatkozásra kattintva érhető el:
https://rakocziszovetseg.org/2021/09/09/rendhagyo-diakutaztatasi-program-2021-osz/

7. Csallóközi gyalogos zarándoklat Máriavölgybe
2021-09-21 - 2021-09-30
Útvonal: Pozsony – Máriavölgy

Szervező: Via Mariae (szlovákiai Mária út) Polgári Társulás
Zarándoklat időpontja: 2021. október 2. (szombat)
Találkozás helye és időpontja: Pozsony – főpályaudvar előtt, október 2. 7:00 órakor
Táv: kb. 6,7 km.
Program és részletek:

Indulás vonattal Pozsonyba 5:41 órakor Dunaszerdahelyről, érkezés 7 óra előtt.
Mélyúti kegyhelyen imádkozás és éneklés
A kegyhelytől gyalogosan a Patrónka buszmegállóhoz, keresztül a Horský parkon és részben a piros turistajelzésen
8:45-ös 215-ös busszal a Krče megállóhelyre (Záhorská Bystricán), innen kék, majd a piros jelzésű turistaúton Máriavölgybe – a zarándoklat során imádkozás, éneklés, Rózsafüzérmondás
10:30 órától a már hagyományos magyar nyelvű szentmise Máriavölgy Szűz Mária kegyhelyén

Felszerelés: énekes és imakönyv, rózsafüzér, időjárásnak megfelelő öltözet, hátizsák, túracipő vagy szandál, esőkabát, kulacs, szükséges étel-, ital- és pénzmennyiség
Költségek: útiköltség odaútra és hazaútra, valamint a városi közlekedésre
Jelentkezni lehet:
Méhes Richárd, tel.: +421 915 112 564, e-mail: richard.mehes21@gmail.com
Katona Júlia, tel.: +421 905 210 320, e-mail: katonova.julia@zoznam.sk
Jelentkezési határidő: 2021. szeptember 30.

VII. Kárpát-medencei Életmese felolvasó- és illusztráló verseny felhívás
2021-09-21 - 2021-10-10
A „Mosolyvirág” Nagycsaládosok Debreceni Egyesülete a tizenharmadik éve sikeresen
folytatott Életmese írói pályázata mellett meghirdeti a VII. Kárpát-medencei
Élő és online Életmese felolvasó- és illusztráló versenyét.
Az Életmese felolvasó verseny leírása:
A vírushelyzetre való tekintettel élő és online formában is meghirdetjük minősítő versenyünket. Az online versenyformára a nagy távolságban élőket, és az esetleges vírus helyzet miatti személyes részvételt nem engedélyező helyzetben lévőket várjuk.
Élő felolvasó versenyünket Debrecenben a Simonffy utca 21. sz. alatti Ifi házban
tartjuk október 16-án 10.00-tól. A verseny két fordulóból áll. Először a kötelező részletet, majd a szabadon választott kb. 3 perces szöveget kell felolvasni.
A versenyre a nevezést október 6-ig várjuk a mellékelt jelentkezési lapon!
Felolvasó versenyhez – adatlap 2021
Online versenyzőinktől 1-1,5 perces videót várunk (az egyértelmű beazonosítás érdekében kérjük a videó név, korcsoport és a település elmondásával kezdődjön) melyben egy szabadon választott részletet kell felolvasniuk az eddig megjelent bármelyik Életmese kötetből (a www.mosolyvirag.hu weboldalról tölthető le). A videó mellé kérjük csatolják a jelentkezési lapot is.
Felolvasó verseny-kötelező szövegrészletei
Az Életmese illusztráló verseny pályázati feltételei:
A versenymunkának az eddigi bármelyik Életmese kötetben megjelent egyik történetét kell illusztrálnia. A pályázó adatai mellett kérjük feltüntetni az illusztrált életmese kötet megjelenési évét és oldalszámát is. Az online beküldött művek legjavát a szervezők a www.mosolyvirag.hu weblapra, illetve a Mosolyvirág Nagycsaládosok Debreceni Egyesülete facebook oldalára töltik fel.
A rajzokat október 6-ig kérjük a jelentkezési lappal együtt elküldeni.
A jelentkezéseket az alábbi korcsoportokban várjuk:
1. korcsoport: alsótagozat,
2. korcsoport: felső tagozat,
3. korcsoport: 15 és 33 éves kor közöttiek,
4. korcsoport: 34 év felettiek.
Minden résztvevő minősítő elismerésben részesül! (arany, ezüst, bronz)

A versenyekre nevezést, a rajzokat a jelentkezési lapokkal együtt kérjük október 10-ig az eletmese2021@gmail.com email címre elküldeni!

Az online felolvasó verseny videóit október 30-ig várjuk!
Illusztrációs versenyhez – adatlap 2021
A zsűri az online felolvasó verseny résztvevőit november 20-ig minősíti, az elért eredményeket november 30-ig honlapunkon és facebook oldalunkon közzé tesszük.
Az érdeklődők a versenyek további részleteiről a +36/20-312-8584 vagy a +36/30-928-0899-es mobilszámon kaphatnak tájékoztatást.

Az Országút Társulat műfordítói pályázatot hirdet
2021-09-22 - 2021-09-30
Közel száz év után sem született még magyar fordítása számos olyan irodalmi műnek, melyet a XX. század elejének nagy konvertitái írtak. Pályázatunk célja, hogy ezekből minél többet és olcsón az olvasóközönség kezébe adhassunk. Elsőként angol szerzők következnek. Mivel több mű egymás utáni ill. melletti kiadása a célunk, több olyan műfordítót keresünk, akik a megismert feltételekkel hosszabb távon lehetnének munkatársaink.
Olyan pályázók jelentkezését és műfordítást várjuk, akik a feladat egyedülálló jelentőségét és megtiszteltetését érzik. A fordítás a szerző és a mű szelleméhez méltóan, igényességgel, hű és művészi átültetéssel szülessen, tehát a szöveghűségen túl szellemi és esztétikai értékeit is közvetítenie kell.
A jelentkezőnek szeptember 25-én egy szövegrészletet küldünk (4-5.000 leütés) fordításra, az angol szerző nevének megadásával. Ennek alapján választjuk ki az(oka)t, akiket egy-egy mű fordításával megbízunk. Egyúttal nevezési lapot is mellékelünk, melyet kitöltve, aláírva kérünk beküldeni a fordítással egyidejűleg, elektronikusan (szkennelve). Nem kötelező, de hosszabb távú terveinkre tekintettel lehetséges egyházi ajánlás csatolása.
A próbafordítás és nevezési lap beküldésének határideje: 2021. szeptember 30.
A 6 ív terjedelmű műfordítást elektronikusan kell benyújtani.
A fordítás beadásának határideje: 2021. november 15.
A műfordítás beadásával a pályázó hozzájárul, hogy az Országút Társulat, illetve annak vezetője a fordítást megőrizze. A nyertes műfordító a műfordítás felhasználási jogát a pályadíj átvételével végleg és kizárólagosan az Országút Társulatnak (vezetőjének) engedi át. A fordítás könyvként való kiadásában az Országút Társulat (vezetője) jogosult eljárni.
A pályázat kiírása a www.orszagut.webnode.hu oldalon érhető el.
A jelentkezést, később a nevezést és próbafordítást az
orszagut.palyazat@gmail.com
címre kérjük küldeni.

Csatlakozzon a Magyar Festészet Napjához!
2021-09-22 - 2021-10-30
Tisztelt Alkotók és Művészetpártolók !

A Magyar Festészet Napja ez év októberében is megrendezésre kerül. Lehetőség van a MFN honlapján csatlakozni a rendezvényhez ahol a kollégák regisztrálják az eseményt, vagy nekem tudjátok megküldeni és én továbbítom a rendezvény adatait.

A csatlakozás határideje: 2021. október 30.

Amennyiben módotok van kérném terjesszétek az információt, hogy minél több felvidéki alkotó is csatlakozzon a MFN rendezvényéhez.

Üdvözlettel:

Miglinczi Éva a Magyar Festészet Napja Alapítvány kuratóriumának tagja

Felvidéki Magyar Szépművészeti Egyesület
Atelier művészeti folyóirat_főszerkesztő
Art Limes művészeti folyóirat_szerkesztő
+36 70 217 0280
femsze@gmail.com

Kárpát-medencei középiskolai honismereti-művelődéstörténeti vetélkedője
2021-09-22 - 2021-11-03
A Honismereti Szövetség – folytatva az immár negyedszázados hagyományt – Kárpát-medencére kiterjedő honismereti – művelődéstörténeti vetélkedőt hirdet és szervez hetediktől tizenkettedik évfolyamos középiskolás diákok részére A millenniumi ünnepségek témakörben. (A határon túli iskolák esetében a hetedik évfolyamtól várunk csapatokat bármilyen iskolatípusból.)
A vetélkedő célja, hogy ráirányítsuk a figyelmet történelmünk 125 évvel ezelőtti eseménysorozatára, amely meghatározó volt nemzetünk társadalmi, gazdasági életére, illetve fejlődésére.
A vetélkedő feladatai olyan történeti-helytörténeti ismeretekkel segítenek felvértezni a diákokat, amelyek szélesítik, gazdagítják az iskolai tananyagot. Kutatásaik során megismerkedhetnek a korszak lakóhelyükre, környezetükre – akár családjukra – gyakorolt hatásával, következményeivel.
A középiskolákból három fős csapatok jelentkezését várjuk. Nincs korcsoportonkénti kategória. Egy iskola maximum kettő csapatot indíthat.
Jelentkezés/nevezés: legkésőbb 2021. november 3-ig a kitöltött jelentkezési lap megküldésével a 125millennium1896@gmail.com e-mail címre vagy az alábbi linken:
https://forms.gle/1Roqt9Gi1cCKcV3JA
Nevezési-részvételi díj nincs.
JELENTKEZÉSI LAP -A millenniumi ünnepségek
Felhívás_Millennium_vetélkedő_Honismereti Szövetség

Civil információs napok szeptemberben
2021-09-23 09:00 | SZAKC területi irodái
A Szövetség a Közös Célokért társulás szeptember 23-án, csütörtökön 9.00 órai kezdettel Civil információs napot tart az alábbi területi irodáiban.
Pozsonyban (Május 1. tér 10-12. – Námestie 1. mája 10-12.);
Komáromban (Kossuth tér 3 – Námestie Kossutha 3);
Rimaszombatban (Daxner utca 35-37 – Daxnerova 35-37);
Rozsnyón (Komensky utca 4 – Komenského 4).

CSONTVÁRY: Filmvetítés, konferencia, irodalmi zenés est Kassán
2021-09-23 12:30
12.30-14.15: Filmvetítés. Huszárik Zoltán: Csontváry, magyar film (FiguratiF Galéria)
14.30-15.45: Filmvetítés. Kiss Irén: Csontváry – avagy a világhódító hun (B!stRovás)
16.00: Csontváry-konferencia (magyar nyelvű) (FiguratiF Galéria)
16.05: Puntigán József: Pillanatképek Csontváry felvidéki életéből
16.40: Végvári Zsófia: Csontváry anyaghasználata (élő online előadás)
17.15: Mihályi Molnár László: A festők prófétája (Kisszebentől a Cédrusligetig)
18.00: MA-SLO 21 Magyar-szlovák irodalmi est (szlovák nyelvű)
Egy géniusz feljegyzései – Csontváry Kosztka Tivadar
Az estet vezeti Soňa Pariláková. Művészeti előadó: Peter Vilhan. Zene: Peter Tóth.
Vendégek: Puntigán József, Milan Špak.
(helyszín a B!stRovás terasza vagy rossz idő esetén a FiguratiF Galéria)
A rendezvényen való részvétel csak oltási igazolással, 72 óránál nem régebbi negatív vírusteszttel, ill. sejtes immunitás teszttel (OTP) lehetséges.

Az UNESCO zászlójának ünnepélyes felvonása Izsán
2021-09-23 14:30

„Versailles 100 év távlatából” című előadás Sopronban
2021-09-23 16:00
Meghívó
A Széchenyi Társaság és a Szövetség a Közös Célokért
tisztelettel meghívja az érdeklődőket
„Versailles 100 év távlatából” című előadására
Köszöntőt mond: Barcza Attila, országgyűlési képviselő
Előadók:
Duray Miklós, a SZAKC tiszteletbeli elnöke –
A bukás szükségszerű volt-e vagy törvényszerű?
Vizi László Tamás, Magyarságkutató Intézet tudományos főigazgató-helyettes,
Kodolányi János Egyetem főiskolai tanár –
Az Apponyi beszédtől a békediktátum aláírásáig.
Dilemmák és realitások 1920-ban
Brummer Krisztián, jogász, politológus –
Civitas Fidelissima, a magyar remény és felemelkedés példája
Záró gondolatok:
Szemereki Zoltán, a Széchenyi Társaság elnöke
Közreműködik a Szent Orsolya Római Katolikus Gimnázium tanulói valamint a Perkovátz-Ház Baráti Köre
Helyszín: A Soproni TIT előadóterme
9400 Sopron, Várkerület 98 (Lenck átjáró)

Versantológiákkal ünnepli a V4-eket a Petőfi Kulturális Ügynökség
2021-09-23 16:00
A Visegrádi Együttműködés 30. évfordulójának alkalmából lengyel, cseh és szlovák költészeti antológiák jelentek meg a Petőfi Kulturális Ügynökség gondozásában.
2021. szeptember 23. csütörtök 16:00–17:00
Petőfi Irodalmi Múzeum
Versek(ről) a Visegrádi Négyektől
Lengyel, cseh és szlovák műfordításantológiák bemutatója. A köteteket bemutatja a három szerkesztő, Pálfalvi Lajos műfordító, irodalomtörténész, Vörös István és Tóth László költő-író-műfordítók – Zsille Gábor moderálásával. Aki a verseknek hangot ad: Holecskó Orsolya színész.
Esemény: https://fb.me/e/QGNwXNJN
Szeptemberben Budapestre költözött a világirodalom, a 40. Költők Világkongresszusa és a 3. PesText Nemzetközi Irodalmi Fesztivál szinte egy időben zajlik a fővárosban. A PKÜ mindkét rendezvénysorozatot szakmai együttműködő partnerként támogatja, a PesText fesztiválon négy világirodalmi verseskötettel jelenik meg.
A Visegrádi Együttműködés három évtizedes jubileumára kiadott antológiák átfogó képet nyújtanak a lengyel, cseh és szlovák kortárs líráról. Nem kevesebb, mint 107 költő verse 40 műfordító tolmácsolásában szerepel a frissen megjelent gyűjteményekben.
„A cseh költészet mozgásban van. (…) Van a szerzők között, aki hosszan volt tiltott író, van, aki hosszan volt köztársasági elnök, van, akit orvosi Nobel-díjra jelöltek, van, aki kecskepásztorkodott, vagy épp e versekből is megtudhatóan meteorológiai állomás megfigyelőjeként dolgozott. Volt, aki szabadsághős lett, volt, aki emigrált. Férfiak és nők, melegek és hidegek, harcosak és szelídek, bátrak és versbe menekülők szövegei ezek, mindegyik jó vers. De szinte mindegyik másként.” – írja Vörös István, az Itt minden tele van zenével című kötet szerkesztője.
A különleges A sárkány szemébe nézek, és vállat vonok címet viselő lengyel antológia olyan 31 kortárs költőt mutat be, akikkel a hazai közönség még nem találkozhatott, beleértve a legfiatalabb nemzedéket, akik bátran értelmezik újra a költői nyelvet és építik verseikbe a drón, live stream, WiFi vagy akár remix kifejezéseket.
A Magyar Napló kiadásában megjelent 41 szlovák költőt felvonultató Pozsonyi kávé Bratislavában válogatás különlegessége, hogy 1980-as évek végétől napjainkig, a szerzők születési sorrendjében tekinti át a kortárs szlovák líra útját és fejlődését. Olvashatunk verseket a rendszerváltás utáni úgynevezett barbár nemzedéktől és az egészen újaktól is, akik önmagukat csak text generationként emlegetik.
V4-es műfordítótalálkozó
A Petőfi Kulturális Ügynökség számára kiemelten fontos a V4-es országokkal való kulturális kapcsolatok elmélyítése. A PKÜ ennek szellemében segíti és támogatja a négy ország műfordítóit. Szintén a PesText fesztivál keretén belül kerül megrendezésre a V4-es országok fiatal műfordítóinak találkozója a Petőfi Irodalmi Múzeumban szeptember 23. és 25. között. A zártkörű szakmai program célja, hogy megmutassa a fiatal fordítóknak a magyar irodalmi közeget, és a workshopon elleshessék egymás műhelytitkait.
Bűzlő gránáttűz és foszfordús hal
A közép-kelet-európai régiót elhagyva, az Ügynökség egy spanyol líraválogatást is kiadott. A 1749.hu online világirodalmi magazin könyvsorozatának első darabjában, a Nem beszélek a tengerről című kötetben tizennégy kortárs spanyol, katalán, galegó és baszk költő versei szerepelnek. „Egy jó verseskötet”, mondja a baszk költő, Harkaitz Cano, „legyen olyan / mint egy láda tengeri hal. / Friss, tápláló foszfor- és kalciumforrás. / Vagy bűzlő gránáttűz, / amitől fejvesztett menekülésbe / kezdünk, miután kitör a pánik”. A szerkesztők szeme előtt az lebegett, hogy a kötet olvasója úgy tegye le a könyvet, hogy érzi: spanyolnak lenni valami sokkal széttartóbb, árnyaltabb, ismerősebb és idegenebb dolog holmi flamencózva dekázgató Banderasok koktélpartijánál a Costa Braván.
A négy antológia bemutatójára a PesText Nemzetközi Irodalmi Fesztivál keretén belül kerül sor.
A verseskötetek megvásárolhatók lesznek a könyvbemutatókon és a Petőfi Irodalmi Múzeum könyvesboltjában (1053 Budapest, Károlyi u. 16.).
További információ:
sajto@petofiugynokseg.hu
+36 30 516 7442

Zolcer János: Gorbacsov titkai, könyvbemutató Párkányban
2021-09-23 17:00
A Párkányi Városi Könyvtár 2021. szeptember 23-án csütörtökön 17.00 órakor bemutatja Zolcer János: Gorbacsov titkai című könyvet.
Minden kedves érdeklődőt szeretettel várunk!
A bemutató helyszíne Párkány, Kultúrház, Tűzoltó utca 25
További programjainkról honlapunkon tájékozódhat: msksturovo.sk
A szervezők kérik a jelenlévőket, hogy tartsák be az érvényes járványügyi szabályokat.
Rendezvényeink ingyenesek. Azokon kép- és hangfelvételek készülhetnek. Ezek a felvételek a könyvtár online felületén és a közösségi portálokon megjelenhetnek a könyvtár tevékenységének dokumentálása céljából.

„Daloljunk Matus Jánossal” a Pozsonyi Casinóban
2021-09-23 17:00
„Daloljunk Matus Jánossal” és ismerjük meg Johannes Brahms (1833-1897), a nagy német zongoraművész és zeneszerző életét, akit kórus-, zongora- és orgonaművek valamint zenekari alkotások tucatjai tettek híressé. Gyűjtött és feldolgozott magyar dallamokat is, ezekből születtek a híres Magyar táncok. A találkozó 2021. szeptember 23. csütörtök 17.00 órától valósul meg.
Műsorfelelős: Nagy Ildikó
Háznagy: Győri Teréz

Gyakornoki program a Nemzetpolitikai Kutatóintézetben – őszi szemeszter
2021-09-24 - 2021-10-04
A Bethlen Gábor Alapkezelő Zrt. Nemzetpolitikai Kutatóintézete a 2021/2022-es tanév őszi szemeszterében szakmai gyakorlati lehetőséget hirdet egyetemi hallgatók számára.
1. Feltétételek

A gyakornok legalább heti 20 órában részt vesz az NPKI munkájában. Feladatait részben az Intézet épületében, részben otthoni munkavégzés keretében látja el.
A gyakornoki program juttatásmentes.
A gyakornoki programban való részvétel feltétele:

alapképzésben (BA) a megkezdett 3. szemeszter;
mesterképzésben (MA) a megkezdett 1. szemeszter;
aktív hallgatói jogviszony a 2021/22-es tanév őszi szemeszterében, melyet a jelentkezéshez elektronikusan (szkennelve) szükséges mellékelni.

Elvárás az angol nyelv – legalább középszintű – ismerete, emellett előnyt jelent valamely szomszédos ország nyelvének ismerete.
A program végén a Bethlen Gábor Alapkezelő Zrt. igazolást állít ki a gyakornok tevékenységéről.

2. A gyakorlat időtartama
A gyakorlat időtartama 5 hét.
3. A gyakornoki program célja
A Nemzetpolitikai Kutatóintézet olyan politológus, nemzetközi tanulmányok, bölcsész, történész és biztonsági szervező tanulmányok szakos hallgatók számára hirdeti meg gyakornoki programját, akik érdeklődnek a nemzetpolitika, a határon túli magyarság és a szomszédságpolitika iránt. A program keretében a gyakornokok betekintést nyernek a kutatóintézet napi feladataiba, bekapcsolódnak az intézet tudományos munkájába, valamint részt vesznek a rendezvények megszervezésében és lebonyolításában.
4. Jelentkezés
A jelentkezéshez szükséges dokumentumok:

fényképes, szakmai önéletrajz
motivációs levél (max. 1 oldal)
aktív hallgatói jogviszony igazolása
adatkezelési nyilatkozat

Jelentkezés: npki@bgazrt.hu
Kérjük, jelentkezésükhöz szíveskedjenek az adatkezelési hozzájáruló nyilatkozatot kitöltve és aláírva mellékelni!
Az adatkezelési hozzájáruló nyilatkozat elérhetősége:

Adatkezelési nyilatkozat_gyakornoki program
Adatvédelmi tájékoztató gyakornoki program

Jelentkezési határidő: 2021. október 4.

XXII. Országos Citeratalálkozó - felhívás
2021-09-24 - 2021-10-10
A Szlovákiai Magyar Művelődési Intézet, Naszvad Város Önkormányzata, Csemadok helyi alapszervezete a Viza citerazenekarral karöltve 2021. október 23-án, szombaton megrendezi a XXII. Országos Citeratalálkozót.
A találkozó időpontja: 2021. október 23., szombat
Helyszíne: Naszvad
A kezdés időpontjáról és a részletes programról a későbbiekben még mindenkit tájékoztatni fogunk.
A jelentkezés határideje: 2021. október 10.

Elektronikus jelentkezési lap: Kattints!
Kérjük, a jelentkezés határidejét tartsák be, hogy a találkozó szervezési ütemrendjét és programját időben pontosítani tudjuk.
Jelentkezése esetén kérjük, hogy az elektronikus jelentkezési lapon – az intézet honlapján – (A zenekar, szólista rövid jellemzése) rovatot a lehető legaprólékosabban töltse ki, mert nemcsak a konferanszié anyaga lesz, hanem alapja lesz a honlapunkra felkerülő adatbázisnak is.
Bővebb információt Balogh Lászlónál a 0908 701 347 mobilszámon, vagy a 76balogh@gmail.com e-mail címen kaphat.

Pályázat a II. Magyar nyelvjárások napja alkalmából
2021-09-24 - 2021-10-20
A Magyarságkutató Intézet és az Anyanyelvápolók Szövetsége pályázatot hirdet magánszemélyek számára a II. Magyar nyelvjárások napja alkalmából a magyar nyelvjárások és területi változatok értékeinek megőrzése céljából az alábbi két témakörben:

Szépirodalmi szövegek rövid prózai műfajban (elbeszélés, novella, vers stb.) való megalkotása. Ebben a kategóriában digitálisan lejegyzett szövegekkel lehet pályázni.
Családi kincseink: szüleink, nagyszüleink családi nyelvjárási folklórszövegeinek (mese, monda, régi családi történet, találóskérdések, mondókák, archaikus ima stb.) gyűjtése. Ebben a kategóriában jó minőségű (minimum HD) digitális hangfelvétellel és/vagy lejegyzett szövegekkel is lehet pályázni. Az anyag terjedelme természetesen műfajfüggő, ezért a terjedelmi határok (5000–50.000 leütés) tájékoztató jellegűek, azoktól különösen indokolt esetben mindkét irányban el lehet térni.

Egy-egy pályázó mindkét témakörben is pályázhat, de ez természetesen nem elvárás.
A pályázatok a magyar latinbetűs ábécé felhasználásával, de a nyelvjárási sajátosságok feltüntetésével készüljenek. Fontos, hogy egyáltalán nem várunk tudományos lejegyzést, pusztán azt, hogy a jellegzetes nyelvjárási szóalakokat és a kiejtési sajátságokat próbálja meg minél jobban érzékeltetni az alkotó, bármely Kárpát-medencei magyar nyelvjárásból származzon is a pályamunkája. A lejegyzéshez a kiírók technikai segédletet tesznek közzé. Ugyanitt a 2. téma esetén hangfelvételt (is) választók is találnak közelebbi technikai útmutatást. A segédlet kattintással innen tölthető le.
A benyújtott pályamunka tartalmazza a beküldő nevét és életkorát, elektronikus és postai elérhetőségét, valamint beküldött pályamunkája címét, mégpedig egy, a pályázattól független lapon. Elektronikus beküldés esetén külön fájlban kérjük ezen adatokat.
A zsűri a beérkezett műveket anonim módon értékeli és a legjobbakat pénz- és tárgyjutalomban (nagyértékű könyvjutalomban) részesíti, lehetőség esetén a pályaművet kiadásra is javasolja. A kiírók fenntartják a jogot arra, hogy a díjazottakkal felhasználói szerződést kössenek művük megjelentetésére.
A pályamunkák beérkezési határideje: 2021. október 20.
A pályamunkákat az alábbi címen fogadjuk:
1.kategória: janos_pusztay@hotmail.com
2.kategória: toth.zsolt@mki.gov.hu
A pályázat hátteréről és céljáról a vajdasági Magyar Szóban is megjelent egy beszélgetés:
https://www.magyarszo.rs/hu/4705/mellekletek_kilato/248943/Vissza-a-nyelvj%C3%A1r%C3%A1sokhoz.htm
